

Takmičenje mladih novinara i novinarki

Osnovne informacije

Program „Media for All“ realizuje se u Albaniji, Bosni i Hercegovini, na Kosovu, u Crnoj Gori, u Sjevernoj Makedoniji i u Srbiji. Svrha ovog programa koji podržava medije je jačanje uređivačke nezavisnosti medija na Zapadnom Balkanu i pružanje podrške lokalnim nezavisnim medijima u ostvarivanju finansijske održivosti. Program sprovodi konzorcijum koji predvodi British Council, u saradnji s Balkans Investigative Reporting Network (BIRN), Thomson Foundation i INTRAC (The International NGO Training and Research Centre). Program Media for All pokrenut je 2019. godine i traje do jula 2022.

Aktivnosti za mlade

Svrha programa „Media for All“ je unapređenje kapaciteta medija za mlade i mladih novinara i novinarki u Albaniji, Bosni i Hercegovini, na Kosovu, u Crnoj Gori, u Sjevernoj Makedoniji i u Srbiji, za proizvodnju kvalitetnog, relevantnog, etičkog i rodno osjetljivog sadržaja, povećanje interesovanja i angažmana mladih u medijima na lokalnom nivou i olakšavanje regionalnog umrežavanja mladih u medijima.

Takmičenje mladih novinara i novinarki

Program „Media for All“ otvara prijave za Takmičenje mladih novinara i novinarki, sveobuhvatni program koji za novinare i novinarke koji se bave temama usmjerenim na mlade nudi stipendije, mentorstvo i profesionalno usmjeravanje, te promociju medijskog sadržaja koji proizvedu novinari i novinarke koji budu učestvovali u ovom programu.

Na takmičenje se mogu prijaviti novinarski timovi iz različitih zemalja, koji zajednički rade na produkciji medijskog sadržaja namijenjenog mladima i od značaja za mlade u cijeloj regiji Zapadnog Balkana. Za učešće u programu biće izabrano 10 timova od po tri novinara/ke.

Svakom od novinara/ki koji budu učestovali biće dodijeljena stipendija u iznosu od 500 GBP, dok će pet najboljih timova biti pozvano da svoje priče predstave na događaju za umrežavanje u okviru programa „Media for All“ i takmiče se za vrijedne nagrade.

Ciljevi takmičenja

Istraživanja provedena na Zapadnom Balkanu ukazuju na regionalni trend opadajućeg povjerenja mladih u tradicionalne medije, a jedan od razloga je taj što mladi smatraju da tradicionalni mediji ne plasiraju sadržaj koji je od značaja za mlade, niti daju prostor mladima da sami proizvode vijesti i emisije.[[1]](#footnote-2) Podaci takođe pokazuju da su mladi generalno nedovoljno zastupljeni u medijima na Zapadnom Balkanu, što je posebno izraženo kada je riječ o davanju komentara u ulozi eksperta/tkinje ili izvora vijesti.[[2]](#footnote-3) Mladi se u medijima uglavnom predstavljaju kao homogena jedinica, a često su predmet i pozitivnih i negativnih stereotipa, naglašenih kritikom društvene elite kao pasivni i apatični.[[3]](#footnote-4)

U svrhu prevazilaženja nekih od navedenih izazova, Takmičenje mladih novinara i novinarki posebno ima za cilj da:

* podstakne proizvodnju visokokvalitetnog, relevantnog, etičkog i rodno osjetljivog sadržaja namijenjenog mladoj publici u zemljama Zapadnog Balkana;
* poveća interesovanje i angažman mladih u medijima;
* poveća zastupljenost mladih u medijskoj produkciji i podigne vidljivost pitanja koja se bave mladima na Zapadnom Balkanu;
* poveća relevantnost i vidljivost zajedničkih izazova s kojima se mladi suočavaju, te prekogranične dimenzije ovih izazova na Zapadnom Balkanu;
* doprinese uravnotežavanju stereotipskog predstavljanja mladih u medijima na Zapadnom Balkanu;
* podstakne proizvodnju medijskog sadržaja koji se bavi mladima, od strane mladih.

Detalji takmičenja

Predviđeno trajanje programa je osam sedmica, od 16. septembra do 5. novembra 2021. godine. Najboljih pet timova će takođe učestovati na događaju za umrežavanje koji će biti održan u posljednjoj sedmici novembra.

Tokom osam sedmica, odabrani timovi radiće s mentorom ili mentorkom na produkciji priče bazirane na ideji predloženoj u prijavi. Učestvovanje na sesijama za konsultacije s dodijeljenim mentorima/icama je obavezno. Sve mentorske sesije biće održane online, na engleskom jeziku.

Priče treba da budu proizvedene na najmanje dva jezika i pripremljene za objavljivanje i promociju na društvenim mrežama. Sve producirane priče biće objavljene u saradnji s medijima širom Zapadnog Balkana. Program će osigurati objavljivanje i promociju priča.

Troškovi povezani s produkcijom priča pokrivaju se iz stipendija (500 GBP po svakom članu tima).

Ko se može prijaviti?

Dobrodošle su prijave timova od po tri novinara/novinarke koji dolaze iz najmanje dvije različite zemlje Zapadnog Balkana. Od timova se očekuje da zajednički rade na produkciji jedne priče, uz podršku dodijeljenih mentora/ki.

*Program snažno preporučuje da prijave podnesu timovi koji su sastavljeni od tri novinara/ke iz tri različite države. Prijave nekompletnih timova (manje od tri novinara/ke ili tri novinara/ke iz dve različite države) ili individualne prijave će se razmatrati u izuzetnim slučajevima, u kojima ćemo razmotriti uparivanje kao pomoć u formiranju timova, na osnovu predloženih tema i njihovih prijava. Prednost pri odabiru imaju u potpunosti oformljeni tročlani timovi.*

* Svi članovi tima treba da starosti od 21 do 30 godina, državljani jedne od šest zemalja Zapadnog Balkana (Albanije, Bosne i Hercegovine, Kosova, Crne Gore, Sjeverne Makedonije, Srbije).
* Svi članovi tima treba da mogu da demonstriraju iskustvo i aktivan rad u oblasti novinarstva.
* Svi članovi tima treba da imaju odlično znanje engleskog jezika i da mogu da prate sesije sa svojim mentorima/kama na engleskom jeziku.
* Svi članovi tima treba da pokažu posvećenost učestvovanju u procesu produkcije i posvećenost radu sa mentorima/kama.

Koje su forme i teme sadržaja?

Svi formati predloženog medijskog sadržaja su dobrodošli: tekstualni, audio, video, multimedijalni, podcast, blogovi, vlogovi i druge forme.

Takmičenje je otvoreno za prijedloge koji se bave nekom od tema navedenih u nastavku. Slobodni ste da predložite temu koja nije na ovoj listi, sve dok možete da pokažete relevantnost i značaj teme za mlade na Zapadnom Balkanu.

* Zapošljavanje mladih;
* rodna ravnopravnost i rodna pitanja;
* migracije;
* životna sredina;
* posljedice pandemije na mlade;
* lokalna politika i mladi;
* aktivizam mladih;
* nasilje među mladima;
* mladi i mediji.

Detalji o stipendijama i nagradama

Svaki član tima koji bude odabran za učestvovanje u programu dobiće stipendiju u iznosu 500 GBP bruto (iznos uključuje i sve relevantne poreze). Za proizvodnju priča ne dodjeljuju se dodatna sredstva.

Članovi pet najboljih timova biće pozvani da učestvuju na događaju za umrežavanje koji je planiran da bude održan uživo (pod uslovom da to dozvoli epidemiološka situacija) u posljednjoj sedmici novembra, gdje će imati priliku da predstave svoje priče žiriju iskusnih novinara/ki i takmiče se za nagrade u vidu produkcijske opreme (ukupne vrijednosti 3.000,00 GBP).

Program pokriva troškove učešća na događaju za umrežavanje (troškovi puta i smeštaja).

Ocjena i izbor prijava

Komisija za selekciju ocijeniće sve prispjele prijave na osnovu sljedećih kriterijuma:

* Relevantnost predložene teme/ideje u odnosu na ciljeve i teme programa;
* Kvalitet predložene ideje, pristup predloženoj temi, originalnost prijedloga;
* Sastav tima - broj uključenih država, iskustvo članova/ica tima i kvalitet prethodnih radova.

1. Sanela Hodžić i Anida Sokol. (2019) Surfanje po tankom ledu: Mladi, mediji i problematični medijskih sadržaji. Mediacentar Sarajevo. Dostupno na: https://www.media.ba/sites/default/files/mladi\_mediji\_problematicni\_medijski\_sadrzaji\_web.pdf [↑](#footnote-ref-2)
2. Katarina Klingova, Dominika Hajdu – From Online Battlefield to Loss of Trust, GLOBSEC Policy institute, 2018. Dostupno na:

   https://www.globsec.org/publications/online-battlefield-loss-of-trust/ [↑](#footnote-ref-3)
3. V. na primjer, predstavljanje mladih u Srbiji, Stefan Janjić - Mladi u medijskom ogledalu, Krovna organizacija mladih Srbije – KOMS, 2017 Dostupno na:

   <https://koms.rs/wp-content/uploads/2017/12/Mladi-u-medijskom-ogledalu-.pdf> [↑](#footnote-ref-4)